CELEX: 52015PC0514
Language: da
Date: 2015-10-14
Title: Forslag til EUROPA-PARLAMENTETS OG RÅDETS AFGØRELSE om anvendelse af fleksibilitetsinstrumentet til øjeblikkelige budgetforanstaltninger som led i den europæiske dagsorden for migration

EUROPA-KOMMISSIONEN
            Bruxelles, den 14.10.2015
            COM(2015) 514 final
            Forslag til
            EUROPA-PARLAMENTETS OG RÅDETS AFGØRELSE
            om anvendelse af fleksibilitetsinstrumentet til øjeblikkelige budgetforanstaltninger som led i den europæiske dagsorden for migration
            
               
         
         
            
               BEGRUNDELSE
            
            
               Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020
                  1
                giver mulighed for at anvende fleksibilitetsinstrumentet til finansiering af nøje fastlagte udgifter, der ikke har kunnet finansieres inden for de lofter, der var til rådighed for et eller flere udgiftsområder i den flerårige finansielle ramme.
            
            
               Efter at Kommissionen har undersøgt alle muligheder for omfordeling af bevillinger og opbrugt enhver uudnyttet margen under udgiftsområdet Sikkerhed og medborgerskab (udgiftsområde 3), foreslår den at anvende fleksibilitetsinstrumentet, for hvilket der er et årligt loft på 471 mio. EUR (2011-priser), jf. artikel 11 i Rådets forordning (EU, Euratom) nr. 1311/2013 og punkt 12 i den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  2
               . 
            
            
               Anvendelsen af fleksibilitetsinstrumentet vedrører et beløb på 1 504,0 mio. EUR ud over loftet for udgiftsområde 3 i den flerårige finansielle ramme og er bestemt til at finansiere støtte til foranstaltninger til håndtering af flygtningekrisen. Heri er medtaget et beløb på 123 966 698 EU, for hvilket Kommissionen fremsatte forslag om at anvende fleksibilitetsinstrumentet til samme formål. Forslaget ledsagede det oprindelige udkast til budget for 2016
                  3
                og ophæves og erstattes nu af nærværende forslag.
            
            
               Det beløb, der foreslås afsat for budgetår 2016, omfatter de årlige beløb under fleksibilitetsinstrumentet, som ikke blev anvendt tidligere år (2014 og 2015), jf. artikel 11, stk. 2, i Rådets forordning (EU, Euratom) nr. 1311/2013.
            
            
               De betalingsbevillinger, der svarer til den foreslåede anvendelse af fleksibilitetsinstrumentet, er blevet beregnet på grundlag af de regler, der finder anvendelse på forfinansiering, udligning af forfinansiering og betaling af saldoen for de forskellige typer foranstaltninger, der skal finansieres, og fremgår af følgende tabel:
            
            
               (i mio. EUR i løbende priser)
            
            
                     
                        År
                     
                  
                  
                     
                        Betalingsbevillinger i forbindelse med anvendelsen af fleksibilitetsinstrumentet til foranstaltninger til håndtering af flygtningekrisen i 2016
                     
                  
               
                     
                        2016
                     
                  
                  
                     
                        710,0
                     
                  
               
                     
                        2017
                     
                  
                  
                     
                        652,9
                     
                  
               
                     
                        2018
                     
                  
                  
                     
                        82,7
                     
                  
               
                     
                        2019
                     
                  
                  
                     
                        58,5
                     
                  
               
                     
                        I alt
                     
                  
                  
                     
                        1 504,0
                     
                  
               
               Forslag til
            
            
               EUROPA-PARLAMENTETS OG RÅDETS AFGØRELSE
            
            
               om anvendelse af fleksibilitetsinstrumentet til øjeblikkelige budgetforanstaltninger som led i den europæiske dagsorden for migration
            
            
               EUROPA-PARLAMENTET OG RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde,
            
            
               under henvisning til den interinstitutionelle aftale af 2. december 2013 mellem Europa-Parlamentet, Rådet og Kommissionen om budgetdisciplin, om samarbejde på budgetområdet og om forsvarlig økonomisk forvaltning
                  4
               , særlig punkt 12,
            
            
               under henvisning til forslag fra Europa-Kommissionen, og
            
            
               ud fra følgende betragtninger: 
            
            
               (1)Ved artikel 11 i Rådets forordning (EU, Euratom) nr. 1311/2013
                  5
                oprettes der et fleksibilitetsinstrument på op til 471 mio. EUR pr. år (2011-priser).
            
            
               (2)Som følge af det presserende behov for at håndtere flygtningekrisen er det nødvendigt at tilvejebringe omfattende supplerende bevillinger til finansiering af politikområdet migration og indre anliggender.
            
            
               (3)Efter at Kommissionen har undersøgt alle muligheder for omfordeling af bevillingerne under loftet for udgiftsområdet Sikkerhed og medborgerskab (udgiftsområde 3), foreslår den, at der anvendes 1 504,0 mio. EUR via fleksibilitetsinstrumentet til at finansiere foranstaltninger vedrørende migration. De uudnyttede årlige beløb, der er til rådighed under fleksibilitetsinstrumentet fra tidligere år (2014 og 2015) anvendes.
            
         
         
            
               (4)De betalingsbevillinger, der svarer til den foreslåede anvendelse af fleksibilitetsinstrumentet, bør fordeles over flere budgetår (710,0 mio. EUR i 2016, 652,9 mio. EUR i 2017, 82,7 mio. EUR i 2018 og 58,5 mio. EUR i 2019) —
            
            
               VEDTAGET DENNE AFGØRELSE:
            
            
               Artikel 1
            
            
               1)For Den Europæiske Unions almindelige budget for regnskabsåret 2016 anvendes fleksibilitetsinstrumentet til at øge forpligtelsesbevillingerne med 1 504,0 EUR ud over udgiftsloftet for udgiftsområdet Sikkerhed og medborgerskab (udgiftsområde 3).
            
            
               Beløbet skal anvendes til at finansiere foranstaltninger til håndtering af flygtningekrisen.
            
            
               2)Betalingsbevillingerne svarende til anvendelsen af fleksibilitetsinstrumentet er som følger:
            
            
               a)710,0 mio. EUR i 2016
            
            
               b)652,9 mio. EUR i 2017
            
            
               c)82,7 mio. EUR i 2018
            
            
               d)58,5 mio. EUR i 2019.
            
            
               Artikel 2
            
            
               Denne afgørelse offentliggøres i Den Europæiske Unions Tidende.
            
            
               Udfærdiget i Bruxelles, den .
            
            
               
                  På Europa-Parlamentets vegne
                        På Rådets vegne
                        
                  
               
                  Formand
                        Formand
               
            
         
         
            
                  
                     (1)
                  EUT L 347 af 20.12.2013, s. 884.
               
               
                  
                     (2)
                  EUT C 373 af 20.12.2013, s. 1.
               
               
                  
                     (3)
                  COM(2015) 238 af 27.5.2015.
               
               
                  
                     (4)
                  EUT C 373 af 20.12.2013, s. 1.
               
               
                  
                     (5)
                  Rådets forordning (EU, EURATOM) nr. 1311/2013 af 2. december 2013 om fastlæggelse af den flerårige finansielle ramme for 2014-2020 (EUT L 347 af 20.12.2013, s. 884).